**Örvös Lajos**

**Örvös Lajos** ([Ungvár](https://hu.wikipedia.org/wiki/Ungv%C3%A1r), [1923](https://hu.wikipedia.org/wiki/1923). [július 28.](https://hu.wikipedia.org/wiki/J%C3%BAlius_28.) – [Budapest](https://hu.wikipedia.org/wiki/Budapest), [2002](https://hu.wikipedia.org/wiki/2002). [július 27.](https://hu.wikipedia.org/wiki/J%C3%BAlius_27.)) [író](https://hu.wikipedia.org/wiki/%C3%8Dr%C3%B3), [költő](https://hu.wikipedia.org/wiki/K%C3%B6lt%C5%91), műfordító.

Élete

Édesapja [Örvös János](https://hu.wikipedia.org/wiki/%C3%96rv%C3%B6s_J%C3%A1nos) újságíró, kiadói szerkesztő volt. Örvös Lajos [1941](https://hu.wikipedia.org/wiki/1941)-ben [Móricz Zsigmond](https://hu.wikipedia.org/wiki/M%C3%B3ricz_Zsigmond) mellett kezdte pályáját a [Kelet Népe](https://hu.wikipedia.org/wiki/Kelet_N%C3%A9pe_%28foly%C3%B3irat%2C_1935%E2%80%931942%29) szerkesztőségében. Móricz íratta be az egyetem francia szakára, mondván: *egy magyar írónak beszélnie kell egy világnyelvet*. Az egyetem befejezése után az első [UNESCO](https://hu.wikipedia.org/wiki/UNESCO) ösztöndíjasként [Párizsban](https://hu.wikipedia.org/wiki/P%C3%A1rizs) a [Sorbonne](https://hu.wikipedia.org/wiki/Sorbonne)-on folytatta nyelvtudományi tanulmányait.

Saját verseskötetei, regénye és novelláskötetei jelentek meg. [1956](https://hu.wikipedia.org/wiki/1956)-ban az [Irodalmi Újság](https://hu.wikipedia.org/wiki/Irodalmi_%C3%9Ajs%C3%A1g) szerkesztőjeként közölte [Illyés Gyula](https://hu.wikipedia.org/wiki/Illy%C3%A9s_Gyula) *Egy mondat a zsarnokságról* című versét. Ezt követően két évig munkanélküli volt. Gyakran fordult meg a későbbiekben is [Párizsban](https://hu.wikipedia.org/wiki/P%C3%A1rizs), hosszabb-rövidebb időre. Véglegesen [1966](https://hu.wikipedia.org/wiki/1966)-ban tért vissza [Magyarországra](https://hu.wikipedia.org/wiki/Magyarorsz%C3%A1g), ezek után csak egy-egy hónapra ment ki évente nyelvészeti tanulmányokat folytatni. A jeles francia írók közül többek között [Balzac](https://hu.wikipedia.org/wiki/Honor%C3%A9_de_Balzac), [Verne](https://hu.wikipedia.org/wiki/Jules_Verne), [Camus](https://hu.wikipedia.org/wiki/Albert_Camus), [Lévi-Strauss](https://hu.wikipedia.org/wiki/Claude_L%C3%A9vi-Strauss), [Simenon](https://hu.wikipedia.org/wiki/Georges_Simenon%22%20%5Co%20%22Georges%20Simenon), [Lecalloc'h](https://hu.wikipedia.org/wiki/Bernard_Le_Calloc%27h%22%20%5Co%20%22Bernard%20Le%20Calloc%27h), műveit fordította [magyar nyelvre](https://hu.wikipedia.org/wiki/Magyar_nyelv).

[2001](https://hu.wikipedia.org/wiki/2001)-ben a [francia](https://hu.wikipedia.org/wiki/Franciaorsz%C3%A1g) köztársasági elnök a francia Nemzeti Érdemrend Tiszti fokozatával tüntette ki, és ugyanabban az évben az akkori francia miniszterelnök az Akadémiai Pálmák Tiszti fokozatát adományozta Örvös Lajosnak.

Örvös Lajos [2002](https://hu.wikipedia.org/wiki/2002)-ben hunyt el az utolsó olyan magyar íróként, aki a Kelet Népe szerkesztőségében dolgozott Móricz Zsigmonddal.

Művei

* Csillagok alatt (1941)
* Tücsök (1944)
* Nyomozás (1947)
* A szegénység dicsérete (1947)
* A forró föld küldötte (1952)
* Furulya (1954)
* Elvágva a világtól (1988)
* Arcok éjszaka (1994)
* Külvárosi lelkek (1994)

Műfordításai

* [Charles-Ferdinand Ramuz](https://hu.wikipedia.org/wiki/Charles-Ferdinand_Ramuz): A nagy-nagy sondrebondi háború (1960)
* E. Le Roy: A rebellis (1960)
* [Jules Verne](https://hu.wikipedia.org/wiki/Jules_Verne): [Sándor Mátyás](https://hu.wikipedia.org/wiki/S%C3%A1ndor_M%C3%A1ty%C3%A1s_%28reg%C3%A9ny%29) (1969)
* Charles-Ferdinand Ramuz: Az elbocsátott szolgálólány (1971)
* [Claude Lévi-Strauss](https://hu.wikipedia.org/wiki/Claude_L%C3%A9vi-Strauss): Szomorú trópusok (1973)
* [Georges Simenon](https://hu.wikipedia.org/wiki/Georges_Simenon): A sárga kutya (1974)
* [Albert Camus](https://hu.wikipedia.org/wiki/Albert_Camus): Boldog halál (1984)
* [Bernard Le Calloc'h](https://hu.wikipedia.org/wiki/Bernard_Le_Calloc%27h): [Nagyenyedtől](https://hu.wikipedia.org/wiki/Nagyenyed) a [Himalájáig](https://hu.wikipedia.org/wiki/Himal%C3%A1ja) [Kőrösi Csoma Sándorral](https://hu.wikipedia.org/wiki/K%C5%91r%C3%B6si_Csoma_S%C3%A1ndor) (1997)
* [Balzac](https://hu.wikipedia.org/wiki/Honor%C3%A9_de_Balzac): Mercadet, a pénz királya... (1998)
* Bernard Le Calloc'h: Kőrösi Csoma Sándor útinaplója
* [Roger Grenier](https://hu.wikipedia.org/w/index.php?title=Roger_Grenier&action=edit&redlink=1): Tűző nap és árnyék
* [Roger Martin du Gard](https://hu.wikipedia.org/wiki/Roger_Martin_du_Gard): A Thibault család
* Albert Camus: Ostom-állapot, Igazak, Félreértés (szinművek)
* [Eugène Labiche](https://hu.wikipedia.org/wiki/Eug%C3%A8ne_Labiche): Perichone Úr utazása

Forrás: https://hu.wikipedia.org/wiki/Örvös\_Lajos